CELEX: 32011D0246
Language: ro
Date: 2011-04-18 00:00:00
Title: 2011/246/UE: Decizia Comisiei din 18 aprilie 2011 de modificare a Deciziei 1999/93/CE privind procedura de atestare a conformității produselor de construcție conform articolului 20 alineatul (2) din Directiva 89/106/CEE a Consiliului referitor la ușile, ferestrele, obloanele, storurile, portalurile și feroneria aferentă [notificată cu numărul C(2011) 2587]  Text cu relevanță pentru SEE

19.4.2011   
            
            
               RO
            
            
               Jurnalul Oficial al Uniunii Europene
            
            
               L 103/114
            
         DECIZIA COMISIEI
   din 18 aprilie 2011
   de modificare a Deciziei 1999/93/CE privind procedura de atestare a conformității produselor de construcție conform articolului 20 alineatul (2) din Directiva 89/106/CEE a Consiliului referitor la ușile, ferestrele, obloanele, storurile, portalurile și feroneria aferentă
   [notificată cu numărul C(2011) 2587]
   (Text cu relevanță pentru SEE)
   (2011/246/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (1), în special articolul 13 alineatul (4),
   după consultarea Comitetului permanent pentru construcții,
   întrucât:
   
               (1)
            
            
               Comisia a adoptat Decizia 1999/93/CE din 25 ianuarie 1999 privind procedura de atestare a conformității produselor de construcție conform articolului 20 alineatul (2) din Directiva 89/106/CEE a Consiliului referitor la ușile, ferestrele, obloanele, storurile, portalurile și feroneria aferentă (2).
            
         
               (2)
            
            
               În temeiul articolului 13 din Directiva 89/106/CEE, conformitatea se stabilește în conformitate cu anexa III la respectiva directivă.
            
         
               (3)
            
            
               În urma unei reexaminări a utilizărilor prevăzute ale ușilor și portalurilor, procedurile corespunzătoare de atestare a conformității ar trebui modificate pentru a include dispoziții pentru feroneria, ferestrele și ușile neutilizate pentru izolarea antifoc sau antifum sau pe traseele de evacuare.
            
         
               (4)
            
            
               Prin urmare, Decizia 1999/93/CE ar trebui modificată în consecință,
            
         ADOPTĂ PREZENTA DECIZIE:
   Articolul 1
   Anexa III la Decizia 1999/93/CE se înlocuiește cu textul din anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 18 aprilie 2011.
      
         
            Pentru Comisie
         
         Antonio TAJANI
         
            Vicepreședinte
         
      
   
   
      (1)  JO L 40, 11.2.1989, p. 12.
   
      (2)  JO L 29, 3.2.1999, p. 51.
   
      ANEXĂ
      
         
            „ANEXA III
            FAMILIE DE PRODUSE
            
               UȘI, FERESTRE, OBLOANE, STORURI, PORTALURI ȘI FERONERIA AFERENTĂ
            
            
               (1/1)
            
            1.   Sisteme de atestare a conformității
            Pentru produsul (produsele) și utilizarea (utilizările) prevăzute în cele ce urmează, se solicită Comitetului European de Standardizare/Comitetului European de Standardizare în Electrotehnică (CEN/Cenelec) să specifice următorul sistem (următoarele sisteme) de atestare a conformității în standardul (standardele) armonizat(e) relevant(e):
            
                        Produs(e)
                     
                     
                        Utilizare (utilizări) prevăzută (prevăzute)
                     
                     
                        Nivel(uri) sau clasă (clase)
                     
                     
                        Sistem(e) de atestare a conformității
                     
                  
                        Uși și portaluri (cu sau fără feroneria aferentă)
                     
                     
                        Izolare antifoc sau antifum și pe traseele de evacuare
                     
                     
                        —
                     
                     
                        1
                     
                  
                        Alte utilizări specifice declarate și/sau utilizările supuse altor cerințe speciale, mai ales în ceea ce privește zgomotul, energia, izolația și siguranța în exploatare (adică NU pentru izolare antifoc sau antifum și NU pentru traseele de evacuare)
                     
                     
                        —
                     
                     
                        3
                     
                  
                        Doar pentru comunicările la interior
                     
                     
                        —
                     
                     
                        4
                     
                  
                        Ferestre (cu sau fără feroneria aferentă)
                     
                     
                        Izolare antifoc sau antifum și pe traseele de evacuare
                     
                     
                        —
                     
                     
                        1
                     
                  
                        Orice altă utilizare
                     
                     
                        —
                     
                     
                        3
                     
                  
                        Feroneria aferentă pentru uși, portaluri și ferestre
                     
                     
                        Izolare antifoc sau antifum și pe traseele de evacuare
                     
                     
                        —
                     
                     
                        1
                     
                  
                        Orice altă utilizare
                     
                     
                        —
                     
                     
                        3
                     
                  
                        Obloane și storuri (cu sau fără feroneria aferentă)
                     
                     
                        Utilizare la exterior
                     
                     
                        —
                     
                     
                        4
                     
                  
                        
                                    Sistemul 1:
                                 
                                 
                                    a se vedea anexa III secțiunea 2 punctul (i) din Directiva 89/106/CEE, fără încercarea eșantioanelor prin sondaj
                                 
                              
                                    Sistemul 3:
                                 
                                 
                                    a se vedea anexa III secțiunea 2 punctul (ii) din Directiva 89/106/CEE, a doua posibilitate
                                 
                              
                                    Sistemul 4:
                                 
                                 
                                    a se vedea anexa III secțiunea 2 punctul (ii) din Directiva 89/106/CEE, a treia posibilitate
                                 
                              
                  Specificațiile sistemului trebuie să fie astfel încât sistemul să poată fi aplicat chiar și atunci când nu este nevoie să se determine performanța unui produs pentru o caracteristică dată, în lipsa unei cerințe legale în acest domeniu în cel puțin un stat membru [a se vedea articolul 2 alineatul (1) din Directiva 89/106/CEE și, dacă este cazul, punctul 1.2.3 din documentele interpretative]. În aceste cazuri, verificarea acestei caracteristici nu poate fi impusă producătorului dacă acesta din urmă nu dorește să declare performanța produsului în acest domeniu.”